laion/Wikipedia-Exotic huggingface dataset:
Discogs

Discogs (באנגלית קיצור של דיסקוגרפיות) הוא אתר ומסד נתונים המכיל מידע על הקלטות אודיו, כולל הוצאות מסחריות, הוצאות שיווקיות, בוטלגים או הוצאות ללא חברת תקליטים. שרתי Discogs, המפורסמים תחת שם הדומיין discogs.com, נמצאים בבעלות Zink Media, Inc.‎, וממוקמים בארצות הברית בפורטלנד, אורגון. האתר מציג הוצאות בכל הז'אנרים ובכל הפורמטים, הוא ידוע בעיקר כמסד הנתונים המקוון הגדול ביותר למוזיקה אלקטרונית. Discogs מכיל למעלה מ-8 מיליון הוצאות, על ידי כ-4.9 מיליון אמנים, תחת מעל למיליון חברות תקליטים, נתמך על ידי 346,000 משתמשים התורמים לאתר. האתר הוקם באוקטובר 2000 על ידי קווין לבנדובסקי כדי לבצע אלטרנטיבה איכותית למאגרי נתונים ותיקים יותר. מטה החברה נמצא כיום בפורטלנד שבאורגון, ארצות הברית. האתר קיים ונגיש למשתתפים בשפות שונות, בהן אנגלית, גרמנית, ספרדית, צרפתית, איטלקית, יפנית, קוריאנית, רוסית, ופורטוגזית. נתוני הפרסום של הוצאות, להקות, ואלבומים באתר לפי תאריכים, ובהתאם לשינויים משמעותיים, להל"ן: מדיה וקבצים בנושא Discogs בוויקישיתוף אתר האינטרנט הרשמי של Discogs Discogs, ברשת החברתית פייסבוק Discogs, ברשת החברתית אקס (טוויטר) Discogs, ברשת החברתית אינסטגרם Discogs, הבלוג הרשמי Discogs, באתר פינטרסט Discogs wiki
Genius

Genius (לשעבר Rap Genius) הוא מאגר מידע מקוון בתחום המדיה, שהוקם באוקטובר 2009 על ידי מהבוד מוגדם, טום ליהמן ואילן זקורי. האתר מאפשר למשתמשים לספק מילים, הסברים ופרשנויות לשירים, לסיפורים, למקורות, לשירה ולמסמכים. האתר הושק במקור תחת השם Rap Genius, ושם דגש על מוזיקת היפ הופ. האתר התרחב ב-2014 כדי לכסות צורות אחרות של מדיה, כגון מוזיקת פופ, ספרות ורית'ם אנד בלוז. באותה השנה פורסמה גם אפליקציה לאייפון. כדי לשקף את היעדים החדשים האלו, האתר הושק מחדש כ-Genius ביולי 2014. גרסה המותאמת למערכת ההפעלה אנדרואיד פורסמה באוגוסט 2015. מדיה וקבצים בנושא Genius בוויקישיתוף אתר האינטרנט הרשמי של Genius Genius, ברשת החברתית פייסבוק Genius, ברשת החברתית אקס (טוויטר) Genius, ברשת החברתית אינסטגרם Genius, ברשת החברתית טיקטוק Genius, סרטונים בערוץ היוטיוב "XDA Picks: Best Apps of the Week (Aug 1 – Aug 8)". xda-developers (באנגלית אמריקאית). 2015-08-08. נבדק ב-2017-06-23. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Songkick

Songkick היא חברה אמריקאית המספקת מידע על סיבובי הופעות ומכירת כרטיסים להופעות מוזיקליות. החברה, באמצעות אתר אינטרנט ואפליקציה למכשירים ניידים, מאפשרת למשתמשים לעקוב אחר אמנים הנמצאים בסיבוב הופעות, לקבל התראות על הופעות באזור שלהם ולרכוש כרטיסים להופעות. לחברה, שבסיסה בניו יורק, יש משרדים בלונדון, בנאשוויל ובלוס אנג'לס. השירות שלה זמין ב-61 מדינות ברחבי העולם. מדיה וקבצים בנושא Songkick בוויקישיתוף אתר האינטרנט הרשמי של Songkick (באנגלית) Songkick, ברשת החברתית פייסבוק Songkick, ברשת החברתית אקס (טוויטר) Songkick, ברשת החברתית אינסטגרם Songkick, ברשת החברתית טיקטוק Songkick, סרטונים בערוץ היוטיוב Songkick, הבלוג הרשמי ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
ג'יימס קראפט

ג'יימס א. קראפט ג'וניור (באנגלית: .James E. Kraft, Jr) הוא קצין בדימוס בדרגת מייג'ור גנרל בצבא ארצות הברית. בתפקידו האחרון שירת כסגן מפקד הקורפוס המוטס ה-18. קראפט גדל בבולטימור שבמרילנד. ב-1986 סיים תואר ראשון באוניברסיטת טאוסון במסגרת תוכנית הכשרת קציני המילואים של צבא ארצות הברית. שירת כמפקד מחלקה רובאית, מפקד מחלקת סיור וסגן מפקד פלוגה בגדוד הראשון רגימנט החי"ר ה-27 בהוואי. עם יחידתו הוצב באוסטרליה, יפן, קוריאה הדרומית, תאילנד והפיליפינים. ב-1991 השלים הכשרתו בכוחות המיוחדים ומונה למפקד פלגה בקבוצת הכוחות המיוחדים השביעית, בהמשך מילא תפקידי פיקוד נוספים בקבוצה, בהם מפקד פלוגות כוחות מיוחדים, מפקד פלוגה מסייעת, מפקד הגדוד השלישי ומפקד הקבוצה ממאי 2009 עד יולי 2011. במהלך שירותו השתתף במשימות מבצעים מיוחדים וסיוע לכוחות הצבאיים של מדינות במרכז ובדרום אמריקה, ופעמיים כמפקד כוח משימה למבצעים מיוחדים במלחמת אפגניסטן. תפקידים נוספים אותו מילא הם עוזר לסגן ראש מטה צבא ארצות הברית, קצין אג"ם וראש מטה פיקוד המבצעים המיוחדים של הצבא, עוזר למפקד פיקוד המבצעים המיוחדים של ארצות הברית ועוזר למפקד פיקוד המבצעים המיוחדים המשולבים. באוגוסט 2015 קודם לדרגת מייג'ור גנרל ומונה למפקד פיקוד הכוחות המיוחדים הראשון, הפיקוד הגדול ביותר במסגרת פיקוד המבצעים המיוחדים של צבא ארצות הברית שאורגן במאי 2014 והפך למבצעי במהלך כהונתו של קראפט. ביולי 2017 מונה למפקד כוח המשימה של המבצעים המיוחדים במבצע נחישות טבועה, בספטמבר אותה שנה מונה לסגן מפקד פיקוד המבצעים המיוחדים של הצבא. באוקטובר 2018 מונה לקצין המבצעים של פיקוד כוחות ארצות הברית בקוריאה. בנובמבר 2019 מונה לסגן מפקד הקורפוס המוטס ה-18. קראפט בעל תואר שני בלימודי ביטחון לאומי ואסטרטגיה ממכללת המלחמה של הצי ותואר שני בתכנון ואסטרטגיה צבאית מהמכללה לפיקוד ומטה של הכוחות המשולבים. נשוי לקלי והם הורים לארבע בנות. מדיה וקבצים בנושא ג'יימס קראפט בוויקישיתוף ביוגרפיה באתר פיקוד המבצעים המיוחדים של צבא ארצות הברית ריאיון עם קראפט בתוכנית 60 דקות 1st Special Forces Command gets new leader, ‏ fayobserver.com, ‏28 ביולי 2017 הודעה על מינויו, אתר מחלקת ההגנה של ארצות הברית, 20 במרץ 2017
Kik Messenger

Kik Messenger, ידועה גם בשם Kik, היא אפליקציית מסרים מיידיים עבור התקנים ניידים של החברה הקנדית Kik Interactive, הזמינה ללא עלות עבור מערכות ההפעלה iOS, אנדרואיד, Windows Phone. האפליקציה משמשת לשליחה ולקבלה של הודעות, תמונות, קטעי וידאו, שרטוטים, דפי אינטרנט ותכנים אחרים. ידועה בזכות אמצעי השמירה על אנונימיות המשתמשים, כגון מתן אפשרות למשתמשים להירשם מבלי למסור מספר טלפון. האפליקציה שומרת את כתובות ה-IP של המשתמשים כדי לקבוע את מיקומם. נכון למאי 2016, Kik Messenger מנתה כ-300 מיליון משתמשים רשומים, והייתה בשימוש על ידי כ-40% מבני הנוער בארצות הברית. Kik Messenger יצרה מחלוקת בשל מספר דיווחים על אירועים של ניצול ילדים. עוד קודם לכן הועברה ביקורת על האפליקציה על היותה מסוכנת עבור קטינים בשל האנונימיות ומנגנוני בקרת ההורים החלשים לכאורה. בספטמבר 2019 הודיעה מנכל חברת Kik על סגירת השירות, אך כחודש לאחר מכן פורסם כי האפליקציה תמשיך לפעול, וכי היא נרכשה על ידי Medialab. מדיה וקבצים בנושא Kik Messenger בוויקישיתוף אתר האינטרנט הרשמי של Kik Messenger (באנגלית) עומר כביר, מייסד Kik: "רק ברית מורדים תנצח את אימפריית הרשע של פייסבוק", באתר כלכליסט, 29 במאי 2018 "Kik FAQ's". Kik.com. אורכב מ-המקור ב-2019-12-16. נבדק ב-2017-06-23. "For fast-growing chat apps like Waterloo's Kik, child exploitation a pervasive threat". Globe and Mail (באנגלית). נבדק ב-2017-05-12. Rahman, Khaleda (2016-02-02). "How anonymous messaging app Kik is a law enforcement nightmare and may have been used by Virginia Tech student to 'lure girl, 13, to her death'". Daily Mail. ארכיון מ-2016-02-13. נבדק ב-2016-02-13. "Kik's Guide for Law Enforcement" (PDF). Kik Messenger. אורכב מ-המקור (PDF) ב-2017-01-13. נבדק ב-2017-05-05. "Kik already has over 6,000 bots reaching 300 million registered users". Tech Crunch. 11 במאי 2016. {{cite web}}: (עזרה) Hughes, Trevor (2016-02-05). "Kik messaging app scrutinized in wake of Va. teen's murder". WVEC-TV (Channel 13, ABC). USA Today. אורכב מ-המקור ב-2016-02-13. נבדק ב-2016-02-13. Stolberg, Sheryl Gay; Pérez-Peña, Richard (2016-02-05). "Wildly Popular App Kik Offers Teenagers, and Predators, Anonymity". הניו יורק טיימס. New York City. נבדק ב-2016-02-13. מאיר אורבך והגר רבט, אפליקציית המסרים הבינ"ל Kik תיסגר. המשתמשים יועברו לפלטפורמות חלופיות, באתר כלכליסט, 23 בספטמבר 2019 Chance Miller, Kik Messenger won't be shutting down after all thanks to MediaLab acquisition, 9to5Mac, ‏2019-10-19 (באנגלית אמריקאית)
הונדה S600

הונדה S600 (באנגלית: Honda S600) היא מכונית ספורט בתצורות קבריולה (2 מושבים) ובתצורת קופה (4 מושבים), מסוג "מכונית קיי" אשר יוצרה על ידי חברת הונדה היפנית בין השנים 1964–1966. יוצרו 11,284 יחידות בתצורת קבריולה, ו- 1,800 יחידות בתצורת קופה. יורש ה"הונדה S600" היה דגם ה"הונדה S800". 2 דלתות - קופה (4 מושבים) 2 דלתות - קבריולה (2 מושבים) קבוצת מכוניות אלו מכונה ביפנית קייג'ידושה (שמשמעותו רכב קל) ובאנגלית נהוג לכנות את מכוניות הקבוצה קייקארס. מאפייני מכוניות אלו מוכתבים על ידי תקנות רישוי יפניות הנותנות הקלות באגרות רישוי, מיסוי, תנועה וחנייה ברחבי יפן. התקנות הוצגו לראשונה ב-1949 לאחר מלחמת העולם השנייה כדי לקדם ייצור מכוניות זולות וברבות השנים הפכו לרלוונטיות בניסיון לטפל בצפיפות הגדולה בערים. התקנות הראשונות הגבילו את אורך המכונית ל-2.8 מטר ומנוע 150 סמ"ק, אך במהרה עודכנה ההגבלה ל-360 סמ"ק. עם השנים הועלו הספים השונים והתקנות הנוכחיות מ-1998 מגבילות לנפח של 660 סמ"ק, אורך של 3.39 מטר והספק מרבי של 64 כ"ס. דוגמה למכוניות קיי: סוזוקי ספסיה, סוזוקי פאלט. הונדה S600 קופה הונדה S600 קופה הונדה S600 קבריולט הונדה S600 קבריולט הונדה S600 קבריולט הונדה הונדה S500 הונדה S800 מדיה וקבצים בנושא הונדה S600 בוויקישיתוף
יוליוס ברנשטיין

יוליוס ברנשטיין (גרמנית: Julius Bernstein; ‏18 בדצמבר 1839 – 6 בפברואר 1917) היה פיזיולוג גרמני, יליד ברלין. אביו היה אהרון ברנשטיין (1812–1884), מייסד הרפורמה ביהדות הקהילה בברלין 1845; בנו היה פליקס ברנשטיין (1878–1956), מתמטיקאי. ברנשטיין למד רפואה באוניברסיטת ברסלאו, ובהמשך באוניברסיטה של ברלין עם הפיזיולוג הגרמני Emil Du Bois-Reymond ‎(1818-1896). הוא קיבל תואר רופא בברלין בשנת 1862, ושנתיים לאחר מכן החל לעבוד במכון הפיזיולוגי באוניברסיטת היידלברג כעוזר של הרמן פון הלמהולץ (1821-1894). בשנת 1872 קבל את משרתו של פרידריך גולץ  (1834-1902) בתור פרופסור לפיזיולוגיה באוניברסיטת האלה, שם ייסד בשנת 1881 את המכון לפיזיולוגיה. המחקר של ברנשטיין התמקד בתחומי הנוירוביולוגיה והביופיזיקה. הוא מוכר כיום בעיקר בשל "תאוריית קרום התא" העוסקת במקור של "מתח המנוחה" ו"פוטנציאל הפעולה" בתאי העצב. ברנשטיין הציע (1902, 1912) שתאים הניתנים לעירור כמו תאי עצב מוקפים קרום החדיר באופן סלקטיבי ליוני אשלגן במצב מנוחה, וכי במהלך עירור עולה חדירות הקרום גם ליונים אחרים. תאוריית קרום התא אכן מסבירה את מתח המנוחה של עצבים ושרירים, שכן מתח הדיפוזיה של האשלגן נגרם על ידי הנטייה של יוני אשלגן בעלי המטען החיובי לנוע מאזור הריכוז הגבוה שלהם בציטופלזמה אל הריכוז נמוך מחוץ לתא, בעוד שאר היונים אינם יכולים לנוע. החלק השני של התאוריה (שנשלל בהמשך על ידי הודג'קין והאקסלי) טען כי במהלך עירור, המתח השלילי יחסית בתוך התא נעלם באופן זמני כאשר מתפתחת תנועה של יונים אחרים דרך קרום התא, תנועה ה'מקצרת' את מתח הדיפוזיה של האשלגן. בספרות האנגלית, המילים "התמוטטות הקרום" (membrane breakdown) היו בשימוש כדי לתאר את המבט של ברנשטיין על עירור. (מתוך תעלות יונים של ממברנות אקסיטביליות, מהדורה שלישית, על ידי ברטיל Hille). המחקר החלוצי של ברנשטיין הניח את היסודות לניסויים על הולכה של הדחף העצבי, ובסופו של דבר העברת המידע במערכת העצבים. הוא נחשב לממציא של ה"ראוטום הדיפרנציאלי", מכשיר המשמש כדי למדוד את מהירות ההתפשטות של זרמים ביו-חשמליים. כיום, יוזמות למחקר בחישוביות עצבית בגרמניה קרויות של שמו. מדיה וקבצים בנושא יוליוס ברנשטיין בוויקישיתוף O'Connor, John J.; Robertson, Edmund F. (eds.), "יוליוס ברנשטיין", MacTutor History of Mathematics archive, University of St Andrews Short biography, bibliography, and links on digitized sources in the Virtual Laboratory of the Max Planck Institute for the History of Science Geocities.com Short biography Seyfarth E-A. (2006), "Julius Bernstein (1839–1917): pioneer neurobiologist and biophysicist", Biological Cybernetics 94: 2–8 Biol Cybern (2006) 94: 2–8 DOI 10.1007/s00422-005-0031-y Why 'Bernstein'? at the NNCN web site
אולפני די.סי

אולפני די.סי (באנגלית: DC Studios) הוא שמם של אולפני הפקות וקולנוע של DC קומיקס שהוקמו במאי 2016 תחת השם DC Films (סרטי DC) על מנת להפיק ולפתח סרטי קולנוע ביקום הקולנועי של DC. זוהי חברת בת של DC Entertainment. ראשי האולפן מיום הקמתו ועד סוף שנת 2017 היו ג'ף ג'ונס וג'ון ברג. מתחילת 2018 החליפו אותם בתפקידיהם וולטר חמאדה (אנ') (שפוטר ב-2022) ושאנטל נונג. באוקטובר 2022, ג'יימס גאן ופיטר ספרן מונו להוביל את תחום הפקות הקולנוע, הטלוויזיה והאנימציה של DC, כשהם יעמדו יחד בראש חטיבה חדשה בשם DC Studios, שמחליפה את DC Films.‏ האולפנים מהווים למעשה חלק מחטיבת הבידור של DC קומיקס הנקראת DC Entertainment שאחראית לכל תחום הבידור והשיווק ועל הפקות הטלוויזיה של DC קומיקס. עד שנת 2016 הייתה אחראית גם לכל הפקות הקולנוע. סרטים המבוססים על DC קומיקס אתר האינטרנט הרשמי של אולפני די.סי (באנגלית) אולפני די.סי, ברשת החברתית VK DC Films, ברשת החברתית פייסבוק https://www.hollywoodreporter.com/movies/movie-news/dc-movies-james-gunn-peter-safran-to-lead-film-tv-division-1235248438/ D'Alessandro, Anthony (25 באוקטובר 2022). "James Gunn And Peter Safran Named Co-Chairmen And CEOs Of DC Studios". Deadline. נבדק ב-26 באוקטובר 2022. {{cite news}}: (עזרה) https://www.hollywoodreporter.com/movies/movie-news/dc-movies-james-gunn-peter-safran-to-lead-film-tv-division-1235248438/ https://screenrant.com/justice-league-brett-ratner-credit-removed/ וידון נשכר על ידי Warner Bros. Pictures במהלך עבודת הפוסט-פרודקשן של הסרט וערך צילומי השלמה רבים. Anderton, Ethan (10 בפברואר 2020). "'Birds of Prey' Gets a New Title in Theaters After Underperforming at the Box Office". slashfilm. נבדק ב-10 בפברואר 2020. {{cite web}}: (עזרה) Aquilina, Tyler (10 בפברואר 2020). "Birds of Prey gets new title after disappointing opening at box office". Entertainment Weekly. נבדק ב-10 בפברואר 2020. {{cite web}}: (עזרה) Schmidt, JK (14 בנובמבר 2019). "Black Adam Release Date Revealed by Dwayne "The Rock" Johnson". Comicbook.com. נבדק ב-14 בנובמבר 2019. {{cite web}}: (עזרה)
דיזר

דיזר (באנגלית: Deezer) הוא שירות הזרמת מוזיקה מבוסס אינטרנט. השירות מאפשר למשתמשים להאזין לתכנים מוזיקליים המפורסמים תחת חברות תקליטים שונות, ביניהן EMI, סוני, וורנר מיוזיק גרופ ויוניברסל מיוזיק גרופ, על מכשירים שונים באופן מקוון או לא מקוון. דיזר נוצר בפריז, צרפת על ידי דניאל מרלי וג'ונתן בנסאיה בשנת 2007. השירות פועל בכ-185 מדינות ומחזיק ברישיון להזרמת כ-90 מיליון שירים בספרייתו. השירות מספק מעל ל-30,000 ערוצי רדיו, ורשומים אליו כ-20 מיליון משתמשים פעילים חודשיים, וכ-9 מיליון מנויים בתשלום, נכון לאפריל 2022. השירות, בנוסף לאתר האינטרנט, זמין עבור אנדרואיד, Kindle Fire HDX HDX, OS X, בלקברי, iOS, Windows Phone וסימביאן. ראשיתה של היוזמה הייתה כאשר דניאל מרלי, מייסד שותף של החברה, רצה להאזין לכל מוזיקה בחופשיות מבלי לדאוג לגבי זכויות יוצרים ולשם כך חבר ב-2006 ליזם ג'ונתן בנסאיה ויחד איתו יצר את פלטפורמת האינטרנט Blogmusik, שאפשרה למשתמשים לשתף רצועות פיראטיות. ב-2007 האתר נסגר כבלתי חוקי, ומרלי החל הוא לנהל משא ומתן עם מפיצים ויוצרי מוזיקה כדי להגיע להסדר חוקי. כך הפכה Blogmusik ל-Deezer והמשיכה לפעול כשירות סטרימינג חוקי, תוך חלוקת הכנסות מפרסומות עם כל בעלי העניין. בתחילה, הקטלוג היה מוגבל מכיוון שהחברה לא הצליחה לחתום מיד על חוזים עם המותגים הגדולים. אבל עם הזמן, הרפרטואר התרחב, ו-Deezer הגיע ל-10 החיפושים המובילים בגוגל. השירות נפתח למשתמשים מישראל ב-1 בנובמבר 2017 במסגרת אירוע שהתקיים בתל אביב-יפו. השירות כולל תכונה המכונה "flow" - מעין רשימת Discovery אישית הפועלת להשמעת מוזיקה מותאמת, ומוזיקה חדשה שעשויה להתאים לפרופיל המוזיקלי של המשתמש, ומשתמשת בבינה מלאכותית ומספר אלגוריתמים נוספים, ותכונה המכונה "SongCatcher" המותאמת לחיפוש שירים כדוגמת שזאם (יישומון). ב־9 ביוני 2020 הושק הפיצ'ר המכונה "Shows" (תוכניות) - אזור תוכן ייעודי לפודקאסטים הכולל כ-20 אלף כותרים מכל העולם ו-300 כותרים בעברית. באפריל 2023 הפסיקה דיזר את התמיכה בשפה העברית בממשק האפליקציה. מדיה וקבצים בנושא דיזר בוויקישיתוף אתר האינטרנט הרשמי של דיזר (באנגלית) דיזר, ברשת החברתית פייסבוק דיזר, ברשת החברתית אקס (טוויטר) דיזר, ברשת החברתית אינסטגרם דיזר, סרטונים בערוץ היוטיוב שגיא כהן, קול המוזיקה מפריז, באתר "ידיעות אחרונות", 26 במאי 2018 מייקי לוי, פריז‏, מכוונים לשלוט בעולם הסטרימינג: ביקרנו במשרדים של דיזר בצרפת, באתר וואלה, 3 ביולי 2018 "About us". Deezer. Summers, Nick. 29 Jan 2017TheNextWeb "Deezer unveils a Mac app and new music discovery features after reaching 5m paid subscribers" Exclusive: BlogMusik To Go Legit; Launches Free & Legal Music On Demand | TechCrunch, web.archive.org, ‏2013-01-09 https://logos-world.net/deezer-logo/ יאיר מור, ‏שירות הזרמת המוזיקה Deezer הושק בישראל, באתר ‏מאקו‏, 11 בדצמבר 2017 שירות המוזיקה DEEZER הושק בישראל עם פיצ׳ר שמקדים את אפל | גיקטיים, באתר גיקטיים | חדשות, עדכונים וכתבות על טכנולוגיה, אינטרנט וסטארטאפים., ‏2017-12-11 אפליקציית Deezer מוסיפה אפשרות לזיהוי שירים אוטומטי עם Song Catcher, באתר www.gadgety.co.il, ‏2018-04-17 בוחבוט, הגר (2020-06-09). "הנשק החדש של דיזר: פודקאסטים בעברית". Ynet. נבדק ב-2022-03-21. עמית קלינג, דיזר מסתערת על הפודקאסטים בישראל עם נציג של משפחת בנאי, באתר כלכליסט - www.calcalist.co.il, ‏2020-06-16 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
הונדה S800

הונדה S800 (באנגלית: Honda S800) היא מכונית ספורט בתצורות קבריולה (2 מושבים) ובתצורת קופה (4 מושבים), מסוג "מכונית קיי" אשר יוצרה על ידי חברת הונדה היפנית בין השנים 1966–1970. יורש ה"הונדה S800" היה דגם ה"הונדה S2000". מנועי דגם "הונדה S800" הורכבו בדגם הסטיישן הונדה L700. 2 דלתות - קופה (4 מושבים) 2 דלתות - קבריולה (2 מושבים) קבוצת מכוניות אלו מכונה ביפנית קייג'ידושה (שמשמעותו רכב קל) ובאנגלית נהוג לכנות את מכוניות הקבוצה קייקארס. מאפייני מכוניות אלו מוכתבים על ידי תקנות רישוי יפניות הנותנות הקלות באגרות רישוי, מיסוי, תנועה וחנייה ברחבי יפן. התקנות הוצגו לראשונה ב-1949 לאחר מלחמת העולם השנייה כדי לקדם ייצור מכוניות זולות וברבות השנים הפכו לרלוונטיות בניסיון לטפל בצפיפות הגדולה בערים. התקנות הראשונות הגבילו את אורך המכונית ל-2.8 מטר ומנוע 150 סמ"ק, אך במהרה עודכנה ההגבלה ל-360 סמ"ק. עם השנים הועלו הספים השונים והתקנות הנוכחיות מ-1998 מגבילות לנפח של 660 סמ"ק, אורך של 3.39 מטר והספק מרבי של 64 כ"ס. דוגמה למכוניות קיי: סוזוקי ספסיה, סוזוקי פאלט, הונדה S500. הונדה S800 - מבט לתא הנהג ולוח מחוונים הונדה S800, קבריולט הונדה S800, קופה מנוע הונדה S800 הונדה S800, דגם קופה הונדה הונדה S500 הונדה S600 מדיה וקבצים בנושא הונדה S800 בוויקישיתוף הונדה S800 (1:36 דקות) (יו-טיוב) "הונדה S800" web.archive.org/web/20041211185028
מפלגת הקואליציה הלאומית

מפלגת הקואליציה הלאומית (בפינית:Kansallinen Kokoomus, בשוודית:Samlingspartiet) היא אחת מארבע המפלגות הגדולות בפינלנד, הדוגלת בשמרנות ובליברליזם. המפלגה פופולרית מאוד באזוריה העירוניים של המדינה, וחלשה באזוריה הכפריים. על פי מצע המפלגה, חירויות האדם אמורות להיות במרכז השיקולים הלאומיים. מבחינה בינלאומית, המפלגה תומכת בחיזוקו של האיחוד האירופי. המפלגה תומכת בהגירה המבוססת על העבודה, אך רבים מאנשיה תומכים בהגבלת ההגירה. מפלגת הקואליציה הלאומית נוסדה ב-9 בדצמבר 1918, מעט לאחר מלחמת האזרחים הפינית. בשנות ה-20 וה-30 היה חשש גדול במדינה מפני ההשפעה הסובייטית, דבר שהוביל להפיכתן של עמדות שמרניות לנפוצות מאוד בחברה הפינית. חלקים מהחברה תמכו בפשיזם, וחלקים תמכו במפלגה זו. שתי המפלגות ההיסטוריות האחרות של פינלנד הן פינלנד, מפלגת המרכז ומפלגת הפינים. החל מ-11 ביוני 2016 יושב ראש המפלגה הוא פטרי אורפו. מצע המפלגה דוגל ב"חירות, אחראיות ודמוקרטיה, שוויון הזדמנויות, חינוך, סולידריות, סובלנות ודאגה לזולת",המפלגה תומכת ברב-תרבותיות ובזכויות הלהט"בים. בשנים 1966-1987 נשארה המפלגה באופוזיציה. Hugo Suolahti הוגו סואולהטי (1919-1918) Eemil Nestor Setälä אמיל נסטור סטלה (1920) Antti Tulenheimo אנטי ולנהיימו (1924-1921) Hugo Suolahti הוגו סואולהטי (1925) Kyösti Haataja קייסטי האטאיה (1932-1926) Paavo Virkkunen פאבו וירקונן (1933-1932) Juho Kusti Paasikivi יוהו קוסטי פאסיקיבי (1936-1934) Pekka Pennanen פקה פנאנן (1936-1942) Edwin Linkomies אדווין לינקומיאס (1943-1942) K. F. Lehtonen ק.פ. להטונן (1945) Arvo Salminen ארבו סלמינן (1954-1946) Jussi Saukkonen יוסי סאוקונן (1965-1955) Juha Rihtniemi יוהה איבטניימי (1971-1965) Harri Holkeri הרי הולקרי (1979-1971) Ilkka Suominen אילקה סואומינן (1991-1979) Pertti Salolainen פרטי סלוליינן (1994-1991) Sauli Niinistö סאולי ניניסטה (2001-1994) Ville Itälä וילה איטלה (2004-2001) Jyrki Katainen ירקי קאטאינן (2014-2004) Alexander Stubb אלכסנדר סטוב (2014-) Lauri Ingman לאורי אינגמן, ראש ממשלה 1919-1918, 1925-1924 Antti Tulenheimo אנטי טולנהיימו, ראש ממשלה - 1925 Pehr Evind Svinhufvud פר אווינד סוינהופווד - נשיא פינלנד 1937-1931 Edwin Linkomies אדווין לינקומיאס 1944-1943 Juho Kusti Paasikivi יוהו קוסטי פאסיקיבי - נשיא 1956-1946, ראש ממשלה 1946-1944 Harri Holkeri הרי הולקרי - ראש ממשלה 1991-1987 Riitta Uosukainen ריטה אואוסוקאינן שר החינוך 1994-1991, יושב ראש הפרלמנט 2003-1994 Sauli Niinistö סאולי ניניסטה - שר האוצר 2003-1995, יושב ראש הפרלמנט 2011-2007, נשיא - 2012- Jyrki Katainen ירקי קאטאינן - שר האוצר 2011-2007, ראש ממשלה 2014-2011, סגן יושב ראש הוועדה האירופית 2019-2014 Alexander Stubb אלכסנדר סטוב - ראש ממשלה 2015-2014, שר האוצר, נבחר לנשיא 2024 מדיה וקבצים בנושא מפלגת הקואליציה הלאומית בוויקישיתוף אתר האינטרנט הרשמי של מפלגת הקואליציה הלאומית (בפינית) מפלגת הקואליציה הלאומית, ברשת החברתית פייסבוק מפלגת הקואליציה הלאומית, ברשת החברתית אקס (טוויטר) מפלגת הקואליציה הלאומית, ברשת החברתית אינסטגרם מפלגת הקואליציה הלאומית, ברשת החברתית LinkedIn מפלגת הקואליציה הלאומית, סרטונים בערוץ היוטיוב
קלייטון האטמצ'ר

קלייטון "קליי" מ. האטמצ'ר (באנגלית: Clayton "Clay" M. Hutmacher) הוא קצין בדימוס בדרגת מייג'ור גנרל בצבא ארצות הברית. בתפקידו האחרון שירת כקצין אג"ם של פיקוד המבצעים המיוחדים של ארצות הברית. האטמצ'ר נולד בוונאטצ'י שבוושינגטון. הוא התגייס בינואר 1978 לחיל הנחתים של ארצות הברית. במאי 1984 עבר לשרת בצבא ארצות הברית לאחר שהתקבל לתוכנית הכשרת מש"קים לאנשי צוות אוויר והוכשר כטייס מסוקים. הוא שירת כטייס פינוי רפואי בחטיבה האווירית של הדיוויזיה המוטסת ה-101. ב-1987 סיים קורס קצינים, הוא התקבל לרגימנט האווירי למבצעים מיוחדים ה-160 ושירת במטה הרגימנט וכמפקד מחלקת פשיטה אווירית כטייס MH-60 נייט הוק. הוא סיים קורס קציני תעופה מתקדם והוצב במסגרת תוכנית חילופי קצינים בפיקוד המבצעים המיוחדים של חיל האוויר, בו שירת כמדריך טיסה ומוביל מבנה בטייסת המבצעים המיוחדים ה-55. לאחר מכן שימש מפקד פלגה וקצין מבצעים ביחידה חשאית למבצעים מיוחדים של כוח דלתא וה-CIA. ביוני 2002 חזר לחטיבה האווירית למבצעים מיוחדים 160 ושירת כסגן מפקד הגדוד הראשון. בתקופה זו השתתף במלחמת עיראק ובמרדף אחר סאדאם חוסיין. ביוני 2004 מונה למפקד הגדוד החמישי ברגימנט האווירי ה-158 של הצבא המוצב בגרמניה. ביולי 2006 מונה למפקד הגדוד בחטיבה האווירית למבצעים מיוחדים 160 ובמאי 2008 מונה למפקד החטיבה. בהמשך שירותו שימש עוזר לענייני מבצעים מיוחדים בפיקוד ארצות הברית ונאט"ו לאימון כוחות הביטחון של אפגניסטן. ביוני 2012 מונה למפקדו השני של פיקוד מבצעי אוויר מיוחדים של צבא ארצות הברית. ביוני 2014 מונה לסגן מפקד דיוויזיית חיל הרגלים השנייה וב-2015 מונה לסגן מפקד פיקוד המבצעים המיוחדים של צבא ארצות הברית. ביולי 2017 מונה לקצין אג"ם של פיקוד המבצעים המיוחדים של ארצות הברית. הוא פרש מהשירות הצבאי ב-2018. האטמצ'ר בעל תואר ראשון בניהול מאוניברסיטת האווירונאוטיקה אמברי-רידל, בעל תואר שני בלימודי ביטחון לאומי ואסטרטגיה מהמכללה לפיקוד ומטה של הצי, ותואר שני באסטרטגיה ממכללת המלחמה של הצבא. מדיה וקבצים בנושא קלייטון האטמצ'ר בוויקישיתוף From the Air, Delivering, Protecting and Extracting SOF Warriors, ראיון עמו במגזין "Special operations technology", יולי 2009 Meet Your Army, with Major General Clayton M. Hutmacher, Deputy Commanding General (אורכב 04.11.2017 בארכיון Wayback Machine) באתר pritzkermilitary.org Sean Naylor, Relentless Strike: The Secret History of Joint Special Operations Command, 2015, פרק 16 Night Stalkers bid farewell to outgoing commander, פורט קמפבל קורייר, 29 במאי 2008 ambassadors council clayton m. hutmacher ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלייטון האטמצ'ר".
קרל מרלנטס

קרל מרלנטס (באנגלית: Karl Marlantes;‏ 24 בדצמבר 1944) הוא סופר אמריקאי, מחבר הספר "מטרהורן". פרספילד נולד בעיירה אסטוריה וגדל בעיירה סיסייד, שבמדינת אורגון. בשנים 1964-1967 השלים תואר ראשון באוניברסיטת ייל. במהלך לימודיו באוניברסיטה, השלים קורס קצינים במסגרת העתודה האקדמית של חיל הנחתים של ארצות הברית והוסמך כסג"ם. מרלנטס זכה במלגת רודז ללימודי תואר שני באוניברסיטת אוקספורד. מרלנטס בחר להפסיק את לימודיו לאחר סמסטר, בשל מלחמת וייטנאם, ופנה לנחתים בבקשה להקדים את שירותו הפעיל בחיל. בקשתו נתקבלה ובשנת בשנת 1968 התגייס מרלנטס לחיל הנחתים, עבר הכשרה כלוחם וקורס קציני חי"ר והוצב כמפקד מחלקה בגדוד הראשון שברגימנט הנחתים ה-4 שבדיוויזיית הנחתים השלישית ולחם בווייטנאם. באחד הקרבות הוביל מרלנטס כוח פלוגתי במתקפה על יעד מבוצר שהוחזק בידי צבא צפון וייטנאם. על גבורתו בלחימה עוטר בצלב הצי. בהמשך המלחמה הוענקו לו גם העיטורים כוכב הארד, מדליית האוויר וכן עיטור לב הארגמן על פציעה בקרב שהוענק לו פעמיים. בשנת 1970 השתחרר מן השירות ושב ללימודיו באוקספורד. בהמשך פנה לעסקים ושימש כמנהל מפעל וכיועץ אסטרטגי לחברות. בשנת 2010 יצא לאור ספרו הראשון "מטרהורן". מדיה וקבצים בנושא קרל מרלנטס בוויקישיתוף קרל מרלנטס, ברשת החברתית Goodreads קרל מרלנטס, לייחל למוות בצבא, כדי להישאר בחיים, באתר ynet, 14 בפברואר 2015. ציפי שמילוביץ, יצירת תופת, ידיעות אחרונות המוסף לשבת, ‏ 06.02.2015, עמודים 22-24, כפי שהועלה באתר פרש. קרל מרלנטס, "מטרהורן", הוצאת כתר, 2014, עמוד 8. ציפי שמילוביץ, "יצירת תופת", ידיעות אחרונות "המוסף לשבת", ‏ 06.02.2015, עמודים 22-24. Valor awards for Karl Marlantes, מתוך אתר "Military Times". הארץ, ספרים חדשים, באתר הארץ, 9 בינואר 2015.